Martin Luther King

Martin Luther King Jr. (15 jannewarie 1929 - 4 april 1968) waas 'nen Amerikaansen dominee en börgerrechtenaktivis dae opkwaam veure belange vanne Afro-Amerikane. Hae woort gebaoren in Atlanta.

Juus wie zie veurbild Mahatma Gandhi sjreef hae gewaldjsloeas optraeje veur taenge de discriminatie vanne negerbevölking enne rassesjeijing inne Vereinigdje Staote. Ouch waas hae kritisch euvere Viëtnamkrieg.

Op 28 augustus 1963 heel d'r 'n toespraok mitte bekandje wäörd I have a dream. In 1964 kreeg t'r de Nobelpries veure Vraeje.

Veural inne zujelike staote woort t'r gehate dore aanhengers vanne rassesjeijing. Dit lèdje op 4 april 1968 toette maord op 'm door James Earl Ray.

Categorie:Activiste
Categorie:Persoene oet Vereinigde Sjtaote
Categorie:Persoene oet prottestantisme
Categorie:Luuj gebaore in d'n twintigsten iew
Categorie:Luuj gesjtorve in d'n twintigsten iew
Categorie:Maord
Categorie:Georgia